**Ո Ր Ո Շ ՈՒ Մ**

ԿԱՏԱՐՈՂԱԿԱՆ ՎԱՐՈՒՅԹԸ ԿԱՍԵՑՆԵԼՈՒ ՄԱՍԻՆ

 06.07.2015թ. ք.Երևան

 ՀՀ ԱՆ ԴԱՀԿ ծառայության Երևան քաղաքի Աջափնյակ և Դավթաշեն բաժնի հարկադիր կատարող արդարադատության ավագ լեյտենանտ Արմենուհի Հոբոսյանս ուսումնասիրելով 05.03.2015թ. վերսկսված թիվ 01/06-1371/15 կատարողական վարույթի նյութերը.

Պ Ա Ր Զ Ե Ց Ի

Աջափնյակ և Դավթաշեն վարչական շրջանների ընդհանուր իրավասության դատարանի կողմից 29.04.2014թ. տրված թիվ ԵԱԴԴ 0878/02/14 կատարողական թերթի համաձայն պետք է հայցի ապահովման համար հայցագնի 1.425.864,2 ՀՀ դրամի չափով արգելանք դնել Հրայր Ալեքսանյանին սեփականության իրավունքով պատկանող գույքի կամ դրամական միջոցների վրա, բացառությամբ «ՎՏԲ-Հայաստան բանկ» ՓԲԸ-ի հաշիվների :

03.03.2015թ. պահանջատերը ԴԱՀԿ ծառայություն է ներկայացրել նույն դատարանի կողմից 06.11.2014թ. տրված թիվ ԵԱԴԴ 0878/02/14 կատարողական թերթը, որի համաձայն պետք է Հրայր Ժիրայրի Ալեքսանյանից հօգուտ «ՎՏԲ-Հայաստան Բանկ» ՓԲԸ-ի բռնագանձել 1458381.5 ՀՀ դրամ, որից 1361000 ՀՀ դրամը` վարկի գումար, 35774.4 ՀՀ դրամը` տոկոսի գումար, 256.6 ՀՀ դրամը տույժի գումար, 28833.2 ՀՀ դրամը վարկի սպասարկման հաշիվների գումար, 32517.3 ՀՀ դրամը` վճարված պետական տուրքի գումար բռնագանձումը տարածելով ոսկյա իրերի գրավադրմամբ վարկի տրամադրման 13.11.2013 թվականի թիվ ՈՎ 054 13 04737 պայմանագրով 13.11.2013 թվականի թիվ ՈՎ 054 13 04737 գույքի գույքագրում-ակտով գրավադրված ոսկյա իրերի վրա:

Հրայր Ժիրայրի Ալեքսանյանից հօգուտ «ՎՏԲ-Հայաստան Բանկ» ՓԲԸ-ի բռնագանձել սկսած 02.04.2014 թվականից ժամկետանց վարկին և հաշվարկված տոկոսներին հաշվեգրվող տույժ` յուրաքանչյուր օրվա համար 0.1%-ի չափով` մինչև պարտավորությունների փաստացի կատարումը:

Հրայր Ալեքսանյանից ՀՀ պետական բյուջե բռնագանձել սկսած 02.04.2014թ. մինչև պարտավորությունների փաստացի կատարումը ժամկետանց վարկի և հաշվարկված տոկոսների գումարին յուրաքանչյուր օրվա համար 0.1%-ի չափով հաշվեգրվող տույժի գումարի 2%-ը` որպես չվճարված պետական տուրքի գումար:

Ինչպես նաև պարտապան Հրայր Ժիրայրի Ալեքսանյանից բռնագանձել բռնագանձման ենթակա գումարի 5 տոկոսը, որպես կատարողական գործողությունների կատարման ծախսի գումար:

Կատարողական վարույթով բռնագանձման վերաբերյալ վճռի հարկադիր կատարման ընթացքում պարտապան Հրայր Ալեքսանյանի գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «ԴԱՀԿ մասին» ՀՀ օրենքի 28-րդ հոդվածով և 37-րդ հոդվածի 8-րդ կետով.

Ո Ր Ո Շ Ե Ց Ի

Կասեցնել 05.03.2015թ. վերսկսված թիվ 01/06-1371/15 կատարողական վարույթը 60-օրյա ժամկետով.

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել www.azdarar.am ինտերնետային կայքում.

Որոշման պատճեն ուղարկել կողմերին։

Որոշումը կարող է բողոքարկվել ՀՀ վարչական դատարան կամ վերադասության կարգով՝ որոշումը ստանալու օրվանից 10 օրվա ընթացքում։

 Հարկադիր կատարող Ա.Հոբոսան